ai4bharat/Pralekha huggingface dataset:
புள்ளியியல் மற்றும் திட்ட அமலாக்கம் அமைச்சகம்
இந்திய இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பு 2021
இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பு என்னும் திட்டத்தை 2017-ஆம் ஆண்டு ஐரோப்பிய யூனியன் தொடங்கியது. சுற்றுப்புற சூழல் கணக்கிடுதலில், குறிப்பாக சூழலியல் கணக்கிடுதலில், நாடுகளுக்கு உள்ள அறிவை மேம்படுத்தவும், அதன் மூலம் நீடித்த பொருளாதார வளர்ச்சியை உறுதி செய்யவும் இந்த திட்டம் வகுக்கப்பட்டது.
ஐக்கிய நாடுகள் புள்ளியியல் பிரிவு, ஐக்கிய நாடுகள் சுற்றுச்சூழல் திட்டம் மற்றும் பல்லுயிராக்கல் மாநாட்டு செயலகம் ஆகியவற்றால் இந்தியா, பிரேசில், சீனா, மெக்சிகோ மற்றும் தென் ஆப்பிரிகாவில் இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பு செயல்படுத்தப்படுகிறது.
இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பின் இந்திய கிளையின் மூன்று நேரடி அமர்வுகள் ஜனவரி 14, 21 மற்றும் 28 ஆகிய தேதிகளில் நடைறுகின்றன.
இன்று நடைபெற்ற முதல் அமர்வில், இயற்கை மூலதன கணக்கியல் மற்றும் சூழலியல் சேவைகளில் இந்தியா மற்றும் சர்வதேச முகமைகள் எடுத்துள்ள முயற்சிகள் குறித்து விவாதிக்கப்பட்டது. உலகெங்கிலும் இருந்து பலர் இதில் கலந்து கொண்டனர். இதன் பதிவுகளை http://ncavesindiaforum.in என்னும் முகவரியில் காணலாம்.
2021 ஜனவரி 21 அன்று நடைபெற இருக்கும் இரண்டாம் நாள் அமர்வில், மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர், ஐக்கிய நாடுகள் சுற்றுச்சூழல் திட்ட செயல் இயக்குநர் திருமிகு இங்கெர் ஆண்டர்சன் மற்றும் சர்வதேச நிபுணர்கள் பங்கேற்கின்றனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688608
-------
(Visitor Counter : 186
தேர்தல் ஆணையம்
ஜம்மு காஷ்மீர் செல்கிறது எல்லை வரையறை ஆணையம்
ஓய்வு பெற்ற நீதிபதி திருமதி, ரஞ்சனா பிரகாஷ் தேசாய், தலைமையிலான எல்லை வரையறை ஆணையம், தலைமை தேர்தல் ஆணையர் திரு சுஷில் சந்திரா, முன்னிலையில் ஜம்மு காஷ்மீரை ஜூலை 6ம் தேதி முதல் 9ம் தேதிவரை பார்வையிட முடிவு செய்துள்ளது.
இந்த பயணத்தின் போது, அரசியல் கட்சிகள், மக்கள் பிரதிநிதிகள் மற்றும் யூனியன் பிரதேச நிர்வாக அதிகாரிகள், 20 மாவட்டங்களின் துணை ஆணையர்களுடன், எல்லை வரையறை ஆணைய அதிகாரிகள் கலந்துரையாடுவர்.
இதில் ஜம்மு காஷ்மீர் மறுசீரமைப்பு சட்டம் 2019-ன் படி எல்லை வரையறை தொடர்பான முதல் கட்ட தகவல்கள் பெறப்படும்.
இந்த எல்லை வரையறை ஆணையம் 2020 மார்ச் மாதம் உருவாக்கப்பட்டது. இந்த ஆணையத்தின் 3வது உறுப்பினர் ஜம்மு காஷ்மீர் யூனியன் பிரதேசத்தின் மாநில தேர்தல் ஆணையர். இந்த சந்திப்பில் அனைத்து தரப்பினரும் மதிப்புமிக்க ஆலோசனைகளை தெரிவிப்பார்கள் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731425
சிறுபான்மையினர் நலன் அமைச்சகம்
நாட்டின் முதலாவது “அமிர்த நீர்நிலை”யை மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி நாளை தொடங்கிவைப்பார்
நாட்டின் முதலாவது “அமிர்த நீர்நிலை”யை 2022 மே 13 அன்று மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வியும், உத்தரப்பிரதேச ஜல்சக்தி அமைச்சர் திரு ஸ்வதந்த்ர தேவ் சிங்கும் ராம்பூரின்  பட்வாய் என்ற இடத்தில் தொடங்கிவைப்பார்கள்.
இந்த அற்புதமான “அமிர்த நீர்நிலை” பிரதமர் திரு நரேந்திர மோடியின் ஊக்குவிப்பின்படியும் உத்தரப்பிரதேச முதலமைச்சர் யோகி ஆதித்யநாத் வழிகாட்டுதல்படியும் அமைக்கப் பட்டிருப்பதாக திரு நக்வி இன்று புதுதில்லியில் தெரிவித்தார்.
சாமான்ய மக்களின், கிராமவாசிகளின் பங்கேற்பு மற்றும் ஒத்துழைப்பு, கிராம பஞ்சாயத்து மற்றும் மாவட்ட நிர்வாகம் ஆகியவற்றின் விரைந்த முயற்சி மிகவும் குறுகிய காலத்தில் இந்த பெரிய “அமிர்த நீர்நிலை” திறக்கப்படுவதில் முக்கிய பங்கு வகித்ததாக அவர் கூறினார்.
பட்வாயின் இந்த “அமிர்த நீர்நிலை” சுற்றுச்சூழலை பாதுகாப்பது மற்றும் தண்ணீர் சேமிப்புக்கு உதவுவது மட்டுமின்றி அருகில் உள்ள பகுதி மக்களுக்கான ஈர்ப்பு சக்தியாகவும் இருக்கும் என்று திரு நக்வி தெரிவித்தார். இந்த “அமிர்த நீர்நிலை”யில் பல்வேறு பொழுதுபோக்கு வசதிகளுடன் படகு சவாரியும் இருக்கும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824687
பொருளாதார விவகாரங்களுக்கான மத்திய அமைச்சரவைக் குழு
அசாம் பிரம்மபுத்திரா பள்ளத்தாக்கு உர நிறுவனத்துக்கு ரூ.100 கோடி மானிய உதவி : பொருளாதார விவகாரங்களுக்கான மத்திய அமைச்சரவைக் குழு ஒப்புதல்
யூரியா உற்பத்திப் பிரிவுகளின் செயல்பாடுகளைத் தொடர்ந்து மேற்கொள்வதற்காக அசாம் நம்ருப் பகுதியில் உள்ள, பிரம்மபுத்திரா பள்ளத்தாக்கு உரம் கார்பரேஷன் நிறுவனத்துக்கு ரூ.100 கோடி மானிய உதவி அளிக்கும், உரத்துறையின் திட்டத்துக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்தது.
கம்பெனிகள் சட்டப்படி, மத்திய அரசின் உரத்துறையின் கீழ் செயல்படும் பொதுத்துறை நிறுவனமாக பிரம்மபுத்ரா பள்ளத்தாக்கு உரம் கார்பரேஷன் உள்ளது. தற்போது, இந்நிறுவனத்தில், நம்ருப்-2, நம்ருப்-3 என்ற இரண்டு பழமையான ஆலைகள் உள்ளன. எரிவாயு அடிப்படையிலான முதல் யூரியா உற்பத்தி ஆலையாக இருந்தும், இதற்குத் தேவையான அனைத்து கட்டமைப்பும், பொருட்களும் கிடைத்தாலும், பழமையான தொழில்நுட்பம் காரணமாக, நியாயமான உற்பத்தி அளவை பராமரிப்பது சிரமமாக உள்ளது. பாதுகாப்பான முறையில், இதை தொடர்ந்து செயல்படுத்த, சில சாதனங்கள் மற்றும் இயந்திரங்களை மாற்ற வேண்டியுள்ளது / பழுதுபார்க்க வேண்டியுள்ளது. இந்த ஆலைகளை தொடர்ந்து சுமுகமாக இயக்குவதற்கு, சில இயந்திரங்கள், எலக்ட்ரிக்கல், சாதனங்கள் கொள்முதலுடன் குறைந்தபட்ச பழுது பார்க்கும் பணியை மேற்கொள்ள வேண்டும். இதற்கு ரூ.100 கோடி செலவாகும் என மதிப்பிடப்பட்டுள்ளது. இதற்காக பிரம்மபுத்ரா பள்ளத்தாக்கு உரம் கார்பரேஷன் நிறுவனத்துக்கு ரூ.100 கோடி மானிய உதவி வழங்க மத்திய அரசு ஒப்புதல் அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696734
குடியரசுத் தலைவர் செயலகம்
இந்திய வனவியல் பணி பயிற்சி அதிகாரிகள் குடியரசுத் தலைவருடன் சந்திப்பு
இந்திய வனவியல் பணி பயிற்சி அதிகாரிகள், குடியரசுத்தலைவர் திரு.ராம் நாத் கோவிந்தை இன்று  குடியரசுத்தலைவர் மாளிகையில் சந்தித்தனர்.
அவர்களிடயே பேசிய குடியரசுத் தலைவர், நாட்டின் வன வளத்தை பாதுகாக்கவும், பசுமை படலத்தை அதிகரிக்கவும் மத்திய - மாநில அரசுகள் பல்வேறு முயற்சிகளை மேற்கொண்டு வருவதாக கூறினார். எனினும், மக்கள் சக்தியை திரட்டுவதன் மூலமே, சுற்றுச்சூழலை சீரமைத்து, நீண்ட நாட்களுக்கு பாதுகாக்க முடியும் என்றார். வனப்பகுதிகள் மற்றும் அதனை ஒட்டிய பகுதிகளில், பழங்குடியினர் உள்ளிட்ட ஏழை மக்கள் ஏராளமானோர் வசித்து வருவதையும் அவர் சுட்டிக்காட்டினார். வனப்பகுதிகளில் இருந்துதான் அவர்களது உணவு மற்றும் கால்நடை தீவன தேவைகள் பூர்த்தி செய்யப்பட்டு வருவதாகவும் குடியரசுத் தலைவர் குறிப்பிட்டார். எளிமையான, கடின உழைப்பாளிகளான இவர்கள், அறிவில் சிறந்தவர்கள் என்றும் அவர் தெரிவித்தார். வனப்பகுதிகளைத்தான் இவர்கள் தங்களது பாரம்பரியம் மற்றும் நம்பிக்கைக்குரிய பகுதிகளாக கருதி வணங்கி வருவதாகவும் அவர் கூறினார். எனவே, வனப்பகுதிகளை பாதுகாக்க மெற்கொள்ளப்படும் எந்த ஒரு நடவடிக்கையும், பழங்குடியின மக்களின் அடிப்படை தேவைகளை பாதிக்காத வகையில் அமைவதோடு, இதுபோன்ற திட்டங்களில் அவர்களையும் பங்கு பெறச்செய்ய வேண்டும் என்று திரு ராம் நாத் கோவிந்த் கேட்டுக்கொண்டார்.
கூடுதல் விவரங்களுக்கு www.pib.nic.in இணையதளத்தைக் காணவும்
மத்திய அமைச்சரவை
தேசிய ஆயுஷ் மிஷன் திட்டத்தில் ஆயுஷ்மான் பாரத் திட்டத்தின் ஆயுஷ் சுகாதாரம் & நல மையங்களை சேர்க்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய ஆயுஷ் மிஷன் திட்டத்தில் ஆயுஷ்மான் பாரத் திட்டத்தின் ஆயுஷ் சுகாதாரம் மற்றும் நல மையங்களை  சேர்க்க ஒப்புதல் அளிக்கப்பட்டது.
இதற்கு ரூ.3399.35 கோடி செலவாகும் என மதிப்பிடப்பட்டுள்ளது. 2019-20 முதல் 2023-24 வரையிலான ஐந்தாண்டு காலத்தில் நல மையங்களை செயல்படுத்த இதில் மத்திய நிதியாக ரூ.2209.58 கோடியும், மாநிலங்களின் பங்களிப்பாக ரூ.1189.77 கோடியும் செலவிடப்படும்.
தேசிய ஆயுஷ் மிஷன் திட்டத்தின் கீழ் நல மையங்களை செயல்படுத்துவதால் பின்வரும் நோக்கங்கள் நிறைவேறும் என vஎதிர்பார்க்கப் பட்டுள்ளது:
- ஆயுஷ் கோட்பாடுகள் மற்றும் நடைமுறைகளின்படி முழுமையான உடல் நல முன்மாதிரி திட்டம் உருவாக்கப்படும். இதில் நோய்த் தடுப்பு, சிகிச்சை பெற ஊக்குவித்தல், குணமாக்குதல், மறுவாழ்வு உதவிகள் செய்தல் மற்றும் சிகிச்சை காலத்துக்குப் பிந்தைய சேவைகள் ஆகியவற்றை இப்போதுள்ள பொது சுகாதார வசதிகள் மூலமாக அளிப்பதில் கவனம் செலுத்தப்படும்.
- தேவையான மக்களுக்கு தகவல்களை தெரிவித்து ஆயுஷ் சேவைகள் இருப்பதை விளக்கி, அவர்களின் விருப்பத்தின்படி தேர்வு செய்ய வகை செய்தல்.
- வாழ்க்கை முறை, மரணம், யோகா, மருத்துவ மூலிகைகள் மற்றும் குறிப்பிட்ட சில சூழ்நிலைகளில் உள்ளவர்களுக்கு ஆயுஷ்மான் நடைமுறைகளின் உடல் பலத்திற்கு ஏற்ப மருந்துகள் அளித்தல் ஆகிய சமுதாய விழிப்புணர்வு சேவைகளும் இதில் அடங்கும்.
மாநிலங்கள் / யூனியன் பிரதேசங்கள், சுகாதாரம் மற்றும் குடும்ப நல அமைச்சகம் மற்றும் தொடர்புடைய இதர அமைச்சகங்களுடன் கலந்தாலோசனை செய்து, நாடு முழுக்க 12,500 நல மையங்களை செயல்படுத்த பின்வரும் இரண்டு மாதிரிகளை ஆயுஷ் அமைச்சகம் உருவாக்கியுள்ளது.
தற்போது செயல்பட்டு வரும் ஆயுஷ் மருந்தகங்களை  தரம் உயர்த்துதல்.
தற்போது செயல்பட்டு வரும் துணை சுகாதார மையங்களை  தரம் உயர்த்துதல்.
நிதி அமைச்சகம்
பெங்களூரில் வருமானவரித்துறை சோதனை: ரூ.878.82 கோடி கணக்கில் காட்டப்படாத வருமானம் கண்டுபிடிப்பு
பெங்களூரில் உள்ள முன்னணி மதுபான உற்பத்தி குழுமத்துக்கு சொந்தமாக நாடு முழுவதும் உள்ள 26 இடங்களில் வருமானவரித்துறை கடந்த 9ம் தேதி சோதனை நடத்தியது.
இந்த குழுமத்துக்கு சொந்தமாக உள்ள இடங்களில், பெங்களூரில் உள்ள முன்னணி கட்டுமான நிறுவனத்துடன் இணைந்து குடியிருப்பு மற்றும் வர்த்தக வளாகங்கள் உருவாக்கப்பட்டு வருகின்றன.
பெங்களூரில் உள்ள கட்டுமான நிறுவனத்துடன் கூட்டாக இணைந்து மேற்கொள்ளும் திட்டத்தின் மூலம் கிடைத்த ரூ.692.82 கோடி வருவாயை மறைத்தற்கான ஆவணங்கள் இந்த சோதனையில் கண்டுபிடிக்கப்பட்டன.
மேலும், இந்தக் குழுமம், முறைகேடான வழியில் ரூ.86 கோடிக்கு செலவு கணக்கை காட்டியுள்ளது.
மது விற்பனை மூலம் ரூ.74 கோடி அளவுக்கு கணக்கில் காட்டப்படாததும், கேரளாவில் உள்ள மது உற்பத்தி ஆலையில் நடந்த சோதனையில் கண்டுபிடிக்கப்பட்டது.
ஊழியர்கள் மற்றும் கூட்டாளிகள் பெயரில் பினாமி முதலீடுகள் பல ஆண்டுகளாக செய்யப்பட்டுள்ளன. உறவினர்கள் மற்றும் கூட்டாளிகள் பெயரில் ரூ.150 கோடி மதிப்பில் 35 சொத்துக்கள் அடையாளம் காணப்பட்டுள்ளன. இவை பினாமி சொத்துக்களாக இருக்கலாம் என சந்தேகிக்கப்படுகிறது.
குழுமத்தின் இயக்குனர் பெயரில் வெளிநாட்டு சொத்துக்கள் இருப்பதற்கான ஆதாரங்களும் கிடைத்துள்ளன.
இந்த சோதனை மற்றும் பறிமுதல் நடவடிக்கை மூலம் ரூ.878.82 கோடி அளவுக்கு கணக்கில் காட்டப்படாத வருவாய் கண்டுபிடிக்கப்பட்டுள்ளது.
இது தொடர்பாக மேலும் விசாரணைகள் நடைப்பெற்று வருகின்றன.
மேலும் விவரங்களுக்கு : https://pib.gov.in/PressReleasePage.aspx?PRID=1697146(Visitor Counter : 101
ரெயில்வே அமைச்சகம்
34760 மெட்ரிக் டன் திரவ மருத்துவ பிராணவாயுவை ஆக்ஸிஜன் எக்ஸ்பிரஸ் ரயில்கள் நாடு முழுவதும் விநியோகம்
தமிழகத்திற்கு அதிகளவில் திரவ மருத்துவ ஆக்ஸிஜன் விநியோகம்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
34000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் நாடு முழுவதும் கொண்டு சேர்த்து முக்கிய மைல்கல்லை கடந்துள்ளன.
இதுவரை 1,976 டேங்கர்களில் சுமார் 34,760 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
474 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. நாட்டின் தென் மாநிலங்களுக்கு 20000 மெட்ரிக் டன்னுக்கும் அதிகமான திரவ மருத்துவ ஆக்சிஜன் வழங்கப்பட்டுள்ளது.
தமிழகத்திற்கு அதிகளவில் திரவ மருத்துவ ஆக்ஸிஜன் விநியோகம் செய்யப்பட்டுள்ளது. தமிழ்நாட்டிற்கு 6476 மெட்ரிக் டன்னுக்கும் அதிகமான பிராணவாயு விநியோகிக்கப்பட்டுள்ளது. தெலங்கானா, ஆந்திரப் பிரதேசம் மற்றும் கர்நாடகாவிற்கு முறையே 3,700, 4,800 மற்றும் 4,700 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 6476 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5791 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 4697 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 4824 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 3791 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 560 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730935
சிறப்பு சேவைகள் மற்றும் கட்டுரைகள்
‘அனைவருக்கும் தூய்மையான காற்று' என்பதை மக்கள் இயக்கமாக மாற்றுவோம்: சென்னையில் மத்திய அமைச்சர் திரு புபேந்தர் யாதவ்
“ ‘அனைவருக்கும் தூய்மையான காற்று’ என்பதை மக்கள் இயக்கமாக மாற்றும் தருணம், இது. நாடு முழுவதும் நகரங்களில் காற்றின் தரம் மேன்மை அடைந்து வருகிறது. எனினும் நமது இலக்கை அடைவதற்கு இதனை மக்கள் இயக்கமாக மாற்றுவது காலத்தின் கட்டாயமாக உள்ளது”, என்று மத்திய சுற்றுச்சூழல், வனம் மற்றும் பருவநிலை மாற்றத்திற்தான அமைச்சர் திரு புபேந்தர் யாதவ் தெரிவித்துள்ளார். சென்னையில் இன்று தொடங்கிய தேசிய தூய்மையான காற்று திட்டம் மற்றும் 15-வது நிதி ஆணையத்தின் 10 லட்சத்திற்கும் அதிகமான மக்கள் தொகை கொண்ட தென் மண்டல  நகரங்களுக்கான நிதி குறித்த உணர்திறன் மற்றும் சீராய்வு பயிலரங்கில் பேசிய அவர் இதனைத் தெரிவித்தார்.
மத்திய சுற்றுச்சூழல், வனம் மற்றும் பருவநிலை மாற்ற இணை அமைச்சர் திரு அஸ்வினி குமார் சௌபே, தமிழ்நாடு சுற்றுச்சூழல் அமைச்சர் திரு சிவ. வி. மெய்யநாதன், சுற்றுச்சூழல், வனம் மற்றும் பருவநிலை மாற்ற அமைச்சகத்தின் செயலாளர் திருமதி லீனா நந்தன், தமிழ்நாடு சுற்றுச்சூழல், பருவநிலை மாற்றம் மற்றும் வனத் துறைக் கூடுதல் தலைமைச் செயலாளர் திருமதி சுப்ரியா சாகு, சுற்றுச்சூழல், வனம் மற்றும் பருவநிலை மாற்ற அமைச்சகத்தின் கூடுதல் செயலாளர் திரு நரேஷ் பால் கங்குவார் உள்ளிட்டோர் அமைச்சகத்தால் ஏற்பாடு செய்யப்பட்டுள்ள இரண்டு நாள் பயிலரங்கின் துவக்க விழாவில் கலந்து கொண்டனர்.
நிகழ்ச்சியில் பேசிய அமைச்சர் திரு புபேந்தர் யாதவ், தமிழகத்திலுள்ள சென்னை, மதுரை மற்றும் திருச்சி ஆகிய 30 லட்சத்திற்கும் அதிகமான மக்கள் தொகை கொண்ட நகரங்களில் காற்றின் தரம் தேசிய சுற்றுப்புற காற்று தர நிலைகளுக்கு உட்பட்டிருப்பதை சுட்டிக்காட்டி பாராட்டு தெரிவித்தார். ஒவ்வொரு புதன்கிழமையும் புதைபடிவ எரிபொருள் அல்லாத வாகனங்கள் மூலம் அதிகாரிகள் அலுவலகத்திற்குச் செல்லும் தமிழ்நாடு மாசு கட்டுப்பாட்டு வாரியத்தின் முன்முயற்சியான இ- கம்யூட் திட்டத்தை அமைச்சர் வரவேற்றார்.
மற்றொரு புரட்சிகர நடவடிக்கையாக, பி.எஸ். 6 ரக தரநிலையில் இந்தியா முன்னேறி இருப்பதோடு, எரிபொருள் மற்றும் வாகனங்களுக்கான அதன் விதிமுறைகளை ஏற்றுக்கொள்வது, காற்று மாசுபாட்டை எதிர்த்து போராடுவதற்கான முக்கிய கொள்கை முடிவுகளில் ஒன்றாகும் என்று அவர் வலியுறுத்தினார்.
“தேசிய தூய்மையான காற்று திட்டத்தின் கீழ் 2014- 2018 வரையிலான காற்றின் தரநிலைகள் தரவுகளின் அடிப்படையில் நாடு முழுவதும் 132 நகரங்கள் அடையாளம் காணப்பட்டுள்ளன. பல்வேறு வகையான மற்றும் அளவுகளிலான நகரங்கள் கலந்துள்ள இந்தப் பட்டியலில் தென்னிந்தியாவிலிருந்து தமிழ்நாடு, கர்நாடகா மற்றும் தெலங்கானாவின் தலா 4 நகரங்களும், ஆந்திரப் பிரதேசத்தின் ஒரு நகரமுமாக மொத்தம் 13 நகரங்கள் இடம்பெற்றுள்ளன”, என்று அவர் குறிப்பிட்டார்.
முழுமையான அணுகுமுறையின் வாயிலாக சுமார் 100 நகரங்களில் காற்றின் தரத்தை மேம்படுத்தி மக்களுக்குத் தூய்மையான காற்றை உறுதி செய்யும் பிரதமரின் உறுதிப்பாட்டை திரு புபேந்தர் யாதவ் நினைவுகூர்ந்தார்.
நிலையான வாழ்க்கை முறைகள், சரியான நடத்தை விதிமுறைகள் மற்றும் அணுகுமுறைகளைப் பின்பற்றி காற்றின் தரத்தை மேம்படுத்தும் முயற்சியில் தீவிரமாக ஈடுபட்டு, சமுதாயத்தில் மாற்று சக்திகளாக திகழவேண்டும் என்று இளைஞர்களுக்கு அவர் அழைப்பு விடுத்தார்.
அனைத்து பங்குதாரர்களின் ஒருங்கிணைப்பு, ஒத்துழைப்பு, பங்கேற்பு மற்றும் நிலையான முயற்சிகளால் காற்று மாசுபாட்டை தீவிரமாக எதிர்கொள்ளும் தேசிய தூய்மையான காற்று திட்டத்தின் நோக்கங்கள் நிறைவேறும் என்று அமைச்சர் நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 ஒமைக்ரான் தற்போதைய நிலை
வெளிநாடுகளிலிருந்து வருவோருக்கான வழிகாட்டு நெறிமுறைகளை மத்திய அரசு திருத்தியமைத்துள்ளது
இந்தியாவிற்கு வரும் அனைத்து பயணிகளும் 7 நாட்களுக்கு வீட்டில் தனிமைப்படுத்திக் கொள்ள வேண்டும்: 8-வது நாளன்று ஆர்டி-பிசிஆர் சோதனை செய்து கொள்ள வேண்டும்
திருத்தப்பட்ட வழிகாட்டு நெறிமுறைகள் 2022 ஜனவரி 11-லிருந்து அமலுக்கு வரும்
கொவிட்-19 வைரசின் தன்மை மாற்றம் அடைந்திருப்பது, சார்ஸ் – கோவ் -2 உருமாறி ஒமைக்ரான் என உருவாகியிருப்பது, உலக அளவில் நோயாளிகளின் எண்ணிக்கை அதிகரித்திருப்பதான தகவல் ஆகியவற்றை அடுத்து 2022 ஜனவரி 6 அன்று வெளியான வெளிநாடுகளிலிருந்து வரும் பயணிகளுக்கான வழிகாட்டு நெறிமுறைகளை மத்திய சுகாதாரம் மற்றும் குடும்பநல அமைச்சகம், திருத்தி அமைத்துள்ளது.
இதன்படி இந்தியாவிற்கு வரும் அனைத்து பயணிகளும் 7 நாட்களுக்கு வீட்டில் தனிமைப்படுத்திக் கொள்ள வேண்டும். 8-வது நாளன்று ஆர்டி-பிசிஆர் சோதனை செய்து கொள்ள வேண்டும்
பரிசோதனை முடிவுகளை பயணிகள் ஏர் சுவிதா இணையப் பக்கத்தில் பதிவேற்றம் செய்யவேண்டும் என்று கேட்டுக் கொள்ளப்பட்டுள்ளனர் (சம்பந்தப்பட்ட மாநிலங்கள் /யூனியன் பிரதேசங்கள் கண்காணிக்க வேண்டும்.
திருத்தப்பட்ட வழிகாட்டு நெறிமுறைகள் 2022 ஜனவரி 11-லிருந்து அமலுக்கு வரும்.
மேலும் விவரங்களுக்கு சுகாதார அமைச்சகத்தின் https://www.mohfw.gov.in/pdf/RevisedGuidelinesforInternationalArrivalsdated7thJanuary2022.pdf
என்ற இணையதளத்தைக் காணவும்.
மனித வள மேம்பாட்டு அமைச்சகம்
மகாத்மா காந்தி தேசிய கல்வி மற்றும் திறன் பயிற்சி திட்டத்தின் இரண்டாம் கட்டத்தை மத்திய கல்வி மற்றும் திறன் மேம்பாட்டு அமைச்சர் தொடங்கி வைத்தார்
மகாத்மா காந்தி தேசிய கல்வி மற்றும் திறன் பயிற்சி திட்டத்தின் இரண்டாம் கட்டத்தை மத்திய கல்வி, திறன் மேம்பாடு மற்றும் தொழில் முனைதல் அமைச்சர் திரு தர்மேந்திர பிரதான் இன்று தொடங்கி வைத்தார். துடிப்புமிக்க இளைஞர்களுக்கு கள அளவில் பயிற்சி அளிப்பதை இந்த இரண்டு வருட திட்டம் நோக்கமாக கொண்டுள்ளது.
ஐஐஎம் என்றழைக்கப்படும் இந்திய மேலாண்மை நிறுவனங்களுடன் இணைந்து வழங்கப்படும் வகுப்பறை கல்வியுடன் மாவட்ட அளவில் தீவிர பயிற்சி அளித்து, ஊரகப் பகுதிகளில் வேலைவாய்ப்பு, பொருளாதாரம் மற்றும் வாழ்வாதாரத்தை மேம்படுத்துவது இத்திட்டத்தின் லட்சியமாகும்.
நிகழ்ச்சியில் பேசிய திரு பிரதான், திறன் மேம்பாட்டு முயற்சிகளை ஊக்குவிப்பதன் மூலம் அடிமட்டத்தில் சமூக மாற்றத்தின் ஊக்கியாக செயல்பட பயிற்சியாளர்களுக்கு அழைப்பு விடுத்தார். கல்வி பங்குதாரர்களான ஐஐஎம்களுக்கு தேவையான வசதிகளை செய்து, இந்த கூட்டுறவு மூலம் மாற்றத்தின் வெற்றிக் கதையை எழுத வேண்டும் என்றும் மாவட்ட ஆட்சியர்களை அவர் வலியுறுத்தினார்.
பிரதமர் திரு நரேந்திர மோடியின் தலைமையில் தற்சார்பு இந்தியாவை நோக்கி நாம் நகர்கிறோம் என்றார் அவர். துறைகளில் நிகழும் மிகப்பெரிய மாற்றங்கள், புதிய திறன்கள் மற்றும் திறமையான நிபுணர்களுக்கான தேவையை உருவாக்கும் என்று அவர் கூறினார்.
21-ம் நூற்றாண்டின் தேவைகள் மற்றும் உள்ளூர் யதார்த்தங்களுக்கு ஏற்ப, உலகளாவிய சிந்தனை மற்றும் உள்ளூர் அணுகுமுறை ஆகியவற்றுடன் திறன் மேம்பாட்டு முயற்சிகளில் உள்ளூர் மொழியை ஒருங்கிணைப்பது உள்ளிட்டவற்றில் பணியாற்றுமாறு பயிற்சியாளர்களுக்கு அவர் அழைப்பு விடுத்தார்.
தேசிய கல்விக் கொள்கை 2020 பற்றிப் பேசிய திரு பிரதான், கல்விக்கும் திறன்களுக்கும் இடையே வலுவான ஒருங்கிணைப்பை உருவாக்குவதற்கான தொலைநோக்குப் பார்வையையும், இந்த திசையில் சமீபத்திய முயற்சிகளையும் கோடிட்டுக் காட்டினார். தேசியக் கல்விக் கொள்கை குறித்து சக மக்களுக்கு விழிப்புணர்வை ஏற்படுத்த ஐஐஎம்களை அவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766303
-----
(Visitor Counter : 217
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 67 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 67 கோடியைக் கடந்துள்ளது. கடந்த 24 மணி நேரத்தில் 74,84,333 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 70,34,846 முகாம்களில் 67,09,59,968 தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,791 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,20,63,616 ஆக உயர்ந்துள்ளது.
நம்நாட்டில் குணமடைந்தவர்களின் விழுக்காடு, 97.45 சதவீதமாக உள்ளது.
தொடர்ந்து 68 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 45,352 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,99,778 ஆக உள்ளது. இது, நாட்டின் மொத்த பாதிப்பில் 1.22 சதவீதம் ஆகும்.
கடந்த 24 மணி நேரத்தில் 16,66,334 பரிசோதனைகளும், இந்தியாவில் இதுவரை மொத்தம் 52,65,35,068 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 70 நாட்களாக 3 சதவீதத்திற்கும் குறைவாக, 2.66 சதவீதம் என்ற அளவிலும், தினசரி தொற்று உறுதி விகிதம் 2.72 சதவீதமாகவும் இன்று பதிவாகியுள்ளது. தொடர்ந்து 37 நாட்களாக அன்றாடத் தொற்று உறுதி விழுக்காடு 3 சதவீதத்திற்குக் குறைவாகவும், 88 நாட்களாக 5 சதவீதத்திற்கும் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1751596
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா இயக்கத்திற்கான  2.0 பெரு நிறுவன சமூகப் பொறுப்பு
நகரப்புறத் தூய்மை இந்தியா இயக்கம் கடந்த 2022 அக்டோபர் மாதம் அறிமுகப்படுத்தப்பட்டது. நாடு முழுவதும் நகரப்புறங்களில் திறந்தவெளி மலம்கழித்தல் இல்லாத சூழலை உருவாக்குவதும், ஒட்டுமொத்த நகராட்சித் திடக் கழிவுகளை தொழில்நுட்ப முறையில் பராமரித்தல் ஆகியவையே இந்த இயக்கத்தின் முக்கியப் பணிகளாகும். இந்த இயக்கத்தின் பணிகள் திறன்பட அமைந்ததைத் தொடர்ந்து, நகர்ப்புற தூய்மை இந்தியா இயக்கத்தின் 2-ம் கட்டம் அறிமுகப்படுத்தப்பட்டது. இதன்படி, தனிநபர் வீடுகளில் கழிப்பறை அமைத்தல், பொதுக் கழிப்பறைகள், சமூகக் கழிப்பறைகளை அமைத்தல், பயன்படுத்திய நீரை மறுசுழற்சி செய்தல், திடக்கழிவு மேலாண்மை, திறன் மேம்பாடு, தகவல், கல்வி, தொலைத்தொடர்பு ஆகியவற்றின் மூலம், நாட்டைக் கட்டி எழுப்புவதில் மாற்றத்தை உருவாக்குவதற்கான முயற்சியை மேற்கொள்ள ஏதுவாக மத்திய அரசின் நிதி பங்களிப்பு விடுவிக்கப்பட்டது.
நகர்ப்புறத் தூய்மை இந்தியா இயக்கம் தொடங்கிய 2014ம் ஆண்டு இந்த இயக்கத்தின் கீழ் மொத்தம் 62.81 லட்சம் தனிநபர் வீடுகளில் கழிப்பறைகள் அமைக்கப்பட்டதுடன், 6.36 லட்சம் சமூக மற்றும் பொதுக் கழிப்பறைகளும் கட்டப்பட்டுள்ளன. மொத்தமுள்ள 92,634 வார்டுகளில் 89,699 வார்டுகளில் 100 சதவீத இல்லந்தோறும் கழிவுகளை பெரும் நடைமுறை அமல்படுத்தப்பட்டுள்ளது. இதேபோல் 83, 487 வார்டுகளில் 100 சதவீதம் கழிவுகள் தரம்பிரிக்கப்படுகின்றன. தற்போது வரை, 75 சதவீத கழிவுகள் பதப்படுத்தப்படுகின்றன.
இதனைத்தொடர்ந்து அம்ருத், அம்ருத் 2.0 இயக்கங்கள் கடந்த 2021 அக்டோர் மாதம் அறிமுகப்படுத்தப்பட்டன. நாடு முழுவதும் நகரப்புற பகுதிகளில் வசிப்போரின் வாழ்க்கையை எளிதாக்கும் வகையில், உள்கட்டமைப்பு மற்றும் சீர்திருத்த நடவடிக்கையை மேற்கொள்வதே இந்த இயக்கத்தின் முக்கியப் பணிகளாகும். இதுவரை மாநில அரசின் பங்களிப்புடன் ரூ.1,29,636 கோடி மதிப்பிலான 6,527 திட்டங்களை உள்ளடக்கிய பணிகளுக்கு மத்திய வீட்டு வசதி மற்றும் நகரப்புற விவகாரங்கள் துறை அமைச்சகம் அனுமதியளித்துள்ளது. இதில் ரூ.87,896 கோடி மதிப்பிலான குடிநீர் விநியோகத் திட்டங்களும், ரூ.37,636 மதிப்பிலான 447 கழிவு மேலாண்மைத் திட்டங்களும் ரூ.439 கோடி மதிப்பிலான 982 பூங்காக்கள் / பசுமை இல்ல மேம்பாட்டுத்திட்டங்களும் அடங்கும். அனுமதியளிக்கப்பட்டத் திட்டங்களில் ரூ.103 99 கோடி மதிப்பிலான 20 திட்டங்கள் நிறைவேற்றப்பட்டுள்ளன. அதேபோல், ரூ.5634,55 கோடி மதிப்பிலான 633 திட்டங்களுக்கான பணிகள் மேற்கொள்ளப்பட்டு வருகின்றன.
நகர்ப்புறம் தூய்மை இந்தியா 2.0, அம்ரூத் 2.0 இயக்கத்தின் ரூ.1,41,600 கோடி மதிப்பிலானத் திட்டங்களில் ரூ. 2,77,000 கோடி மத்திய அரசின் பங்களிப்பாகும். எஞ்சிய தொகை மாநில அரசுகள், நகர்ப்புற உள்ளாட்சி அமைப்புகள் ஆகியவற்றின் பங்களிப்புடனும், பொது மற்றும் தனியார் பங்களிப்புடனும் செயல்படுத்தப்பட்டு வருகிறது. இவ்விரு இயக்கங்களின் கீழ் செயல்படுத்தப்படும் திட்டங்களுக்கு பெருநிறுவனங்களின் சமூக பொறுப்புணர்வு  விபரங்கள் எதுவும் இல்லை.
இவ்விரு இயக்கங்களுக்கு மத்திய அரசு சார்பில் ஒதுக்கீடு செய்யப்படும் நிதியை பயன்படுத்துவது மற்றும் கண்காணிப்பதற்கு கடந்த 2021-ம் ஆண்டு மார்ச் 23ம் தேதி முதல் புதிய நடைமுறை கடைபிடிக்கப்பட்டு வருகிறது.
மாநிலங்களவையில் எழுப்பப்பட்ட கேள்விக்கு மத்திய வீட்டு வசதி நகர்ப்புற விவகாரங்கள் துறை இணையமைச்சர் திரு கவுஷல் கிஷோர் எழுத்துப்பூர்வமாக அளித்துள்ள தகவலில் இதனை தெரிவித்துள்ளார்.
PIB Headquarters
அஞ்சலக ஆயுள் காப்பீடு முகவர் – நேரடி நியமனம்
அஞ்சல் துறையின் சென்னை மாநகர மத்திய கோட்டத்தில், அஞ்சலக ஆயுள் காப்பீடு முகவர் பொறுப்புக்கு, “நேரடி ஆட்தேர்வு” 04.03.2020 அன்று நடைபெற உள்ளது. முதுநிலை அஞ்சல் கண்காணிப்பாளர், சென்னை மாநகர மத்திய கோட்டம், எண்.2, சிவஞானம் சாலை,  தியாகராயநகர், சென்னை 600 017 என்ற முகவரியில் 04.03.2020 புதன்கிழமை அன்று காலை 11 மணிக்கு இத்தேர்வு நடைபெறும்.
கீழ்காணும் தகுதியுடையோர் இந்த நேரடித் தேர்வில் பங்கேற்று அஞ்சலக ஆயுள் காப்பீடு / கிராமப்புற அஞ்சலக ஆயுள் காப்பீடு முகவர்களாக தேர்வு செய்யப்படுவதற்கு விண்ணப்பிக்கலாம் என, சென்னை மாநகர மத்திய கோட்ட முதுநிலை அஞ்சல் கண்காணிப்பாளர் எம்.ஸ்ரீராமன் தெரிவித்துள்ளார்.
தகுதி விவரம் –
1. கல்வித் தகுதி: 12 ஆம் வகுப்புத் தேர்ச்சி
2. வயது: 18 முதல் 60 ஆண்டுகள் வரை
3. பிரிவுகள்: வேலைவாய்ப்பற்றோர் / சுயவேலைவாய்ப்பு பெற்ற படித்த இளைஞர்கள், முன்னாள் வாழ்வியல் ஆலோசகர்கள் / எந்தவொரு காப்பீட்டு நிறுவனத்தின் முன்னாள் ஏஜென்டுகள், முன்னாள் படைவீர்ர், அங்கன்வாடி பணியாளர்கள், மகிளா மண்டல பணியாளர்கள், ஓய்வு பெற்ற ஆசிரியர்கள், சுயஉதவிக் குழு நிர்வாகிகள் அல்லது மேற்காணும் தகுதியுடைய விருப்பமுள்ள எந்தவொரு நபர்.
4. விருப்பத் தகுதி:
அ. காப்பீடு விற்பனையில் அனுபவம் உடையோர், கணினி அறிவு / உள்ளூரைப் பற்றிய தகவல் அறிந்தவர்கள்.
ஆ. சென்னையில் குடியிருப்போர்
5. எடுத்து வர வேண்டிய ஆவணங்கள்: தகுதியுடைய விண்ணப்பதாரர்கள் தங்களது வயது தொடர்பான அசல் சான்றிதழ் மற்றும் நகல் , முகவரி மற்றும் கல்வித் தகுதி சான்றிதழ்களுடன், ஒரு பாஸ்போர்ட் அளவு புகைப்படம் எடுத்து வர வேண்டும்.
6. பிற காப்பீட்டு நிறுவனங்களின் ஆயுள் காப்பீடு வர்த்தகம் செய்யும் விண்ணப்பதாரர்கள், இந்த நேர்முகத் தேர்வில் பங்கேற்க தகுதியற்றவர்கள் ஆவர்.
===========
(Visitor Counter : 255